Stil nr. 1 – skriv en erindring

Hvordan bygger du en erindring op?
· Taget fra Skrivehjulet.dk

GENREFORMÅL

En erindring er en fortælling, hvor forfatteren skriver om noget særligt fra sin fortid, og den kan derfor skrives med alle hensigter.
Der gøres ofte brug af fremstillingsformerne: fortælle/berette og beskrive.

INDHOLD

Det kan fx handle om en vigtig begivenhed fra barndommen eller ungdommen. En erindring er ofte et minde om noget lykkeligt, sørgeligt eller på anden måde følelsesladet. Forfatteren forsøger at gøre sit minde spændende for læseren.
Erindringen har ofte detaljerede beskrivelser af stemninger, miljø og personer. Forfatteren husker også sanseoplevelser.
Forslag til indhold:
· særlige situationer og oplevelser
· miljøbeskrivelser
· stemninger
· følelser og sanser
· personer

OPBYGNING

Rød tråd

For ikke at fare vild i din egen fortælling, kan du stille dig selv disse spørgsmål, inden du skriver:
· Hvad er det, du egentlig vil fortælle om?
· Hvad er det vigtigste i din erindring?
· Hvad skal modtageren have ud af at læse din erindring?

Hvordan starter den?

Fortæl gerne i starten at du husker tilbage. Eksempler:
· Jeg husker tydeligt da …
· Min barndom var ofte præget af …
· Da jeg blev forelsket første gang, var det som …

SPROG

Skab billeder

Lav gode og fyldige beskrivelser. Du skal forsøge at skabe billeder i hovedet på den, som skal læse erindringen.
Jeg-fortæller
Erindringen er subjektiv og der skal bruges jeg-fortæller.
Datid
Der er tale om et tilbageblik og derfor skrives der i datid.

LAYOUT

En erindring har ikke specifikke layoutkrav, da det afhænger af i hvilken sammenhæng, den skal publiceres.
Teksten skal helst inddeles i afsnit, hvor der er naturlige skift i indholdet.

Emnet – skriv om et sommerferieminde, det behøver ikke at være fra i år

